CELEX: C2004/106/55
Language: el
Date: 2004-04-30 00:00:00
Title: Υπόθεση C-120/04: Αίτησηεκδόσεως προδικαστικής αποφάσεως, υποβληθείσα με τη διάταξη του OberlandesgerichtDüsseldorf της 17ηςΦεβρουαρίου 2004, στο πλαίσιο της διαφοράς μεταξύ των MEDION AGκαι THOMSON multimedia Sales Germany & Austria GmbH

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/31
            
         Αίτηση εκδόσεως προδικαστικής αποφάσεως, υποβληθείσα με τη διάταξη του Oberlandesgericht Düsseldorf της 17ης Φεβρουαρίου 2004, στο πλαίσιο της διαφοράς μεταξύ των MEDION AG και THOMSON multimedia Sales Germany & Austria GmbH
   (Υπόθεση C-120/04)
   (2004/C 106/55)
   Το Oberlandesgericht Düsseldorf, με διάταξη της 17ης Φεβρουαρίου 2004, η οποία περιήλθε στη Γραμματεία του Δικαστηρίου στις 5 Μαρτίου 2004, υποβάλλει προς το Δικαστήριο των Ευρωπαϊκών Κοινοτήτων, στο πλαίσιο της διαφοράς μεταξύ των MEDION AG και THOMSON multimedia Sales Germany & Austria GmbH, το ακόλουθο προδικαστικό ερώτημα:
   Έχει το άρθρο 5, παράγραφος 1, δεύτερο εδάφιο, στοιχείο β', της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (1) – στο εξής: η οδηγία περί σημάτων – την έννοια ότι υπάρχει κίνδυνος συγχύσεως του κοινού, λόγω ταυτότητος των προϊόντων ή υπηρεσιών που καλύπτονται από τα συγκρινόμενα σημεία, και στην περίπτωση, κατά την οποία προγενέστερο λεκτικό σήμα, έχον κανονικώς διακριτική δύναμη, ενσωματώνεται στο μεταγενέστερο σύνθετο λεκτικό σήμα ή στο καθοριζόμενο με λεκτικές ενδείξεις λεκτικό ή εικονιστικό σήμα ενός τρίτου, κατά τρόπον ώστε να προτάσσεται στο προγενέστερο σήμα η ένδειξη της επιχειρήσεως του τρίτου, το δε προγενέστερο σήμα να μην καθορίζει μεν από μόνο του τη συνολική εντύπωση εκ του συνθέτου σήματος, αλλά να διατηρεί αυτοτελώς διακριτικό χαρακτήρα στο πλαίσιο του συνθέτου σήματος;
   
      (1)  ΕΕ L 40, σ. 1.